Alegeri prezidențiale 2024: Ludovic Orban, fostul premier din vremea pandemiei care stă în cap ca să ajungă președinte
Ludovic Orban a intrat în politică la începutul anilor 90 și cea mai mare parte din cariera lui a fost legată de Partidul Național Liberal. A fost exclus din partid în urmă cu trei ani și de atunci a fost printre principalii critici ai coaliției PNL-PSD și ai președintelui Klaus Iohannis. Premier la începutul pandemiei de COVID-19, Orban a fost nevoit să se retragă în anul 2016 din cursa pentru Primăria Capitalei, pe fondul unui proces de corupție în care a fost, în final, achitat. Ludovic Orban este candidat la alegerile prezidențiale din postura de președinte al partidului Forța Dreptei și în această perioadă a oferit mai multe momente care au făcut ocolul internetului.